**ΦΥΛΛΟ ΕΡΓΑΣΙΑΣ (ΚΑΤΑΝΟΗΣΗ ΚΕΙΜΕΝΩΝ) ΟΝΟΜΑ ………………………………….**

**Μαλάλα Γιουσαφζάι: «Ένα παιδί, ένας δάσκαλος κι ένα βιβλίο μπορούν να αλλάξουν τον κόσμο»**



Η Μαλάλα Γιουσαφζάι μιλώντας στη Συνέλευση των Νέων

στην έδρα του ΟΗΕ, στη Νέα Υόρκη, τόνισε πως *«ένα παιδί,*

*ένας δάσκαλος κι ένα βιβλίο μπορούν να αλλάξουν τον κόσμο»*.

Η Μαλάλα είχε γίνει σύμβολο στο Πακιστάν με το ιστολόγιό της

στο οποίο από τα 14 της υπερασπιζόταν το δικαίωμα των

κοριτσιών, όπως εκείνη να πηγαίνουν στο σχολείο. Το όνομά

της όμως έγινε γνωστό σε όλο τον κόσμο εξαιτίας της φρίκης που έζησε, όταν οι Ταλιμπάν μπήκαν σε σχολικό λεωφορείο και την πυροβόλησαν στο κεφάλι.

*«Είμαι εδώ για να μιλήσω για το δικαίωμα κάθε παιδιού στην εκπαίδευση*», είπε, όταν έκανε ανήμερα των γενεθλίων της την πρώτη της εμφάνιση από τη στιγμή που πήρε εξιτήριο από το νοσοκομείο.

«*Στις 9 Οκτωβρίου με πυροβόλησαν στην αριστερή πλευρά του κεφαλιού και νόμισαν ότι οι σφαίρες θα με κάνουν να σιωπήσω, όμως απέτυχαν. Απ’ αυτή τη σιωπή ξεπήδησαν χιλιάδες φωνές. Σήμερα δεν είναι η ημέρα της Μαλάλα, είναι η ημέρα όλων των γυναικών, των αγοριών και των κοριτσιών που ύψωσαν τη φωνή τους για να υπερασπιστούν τα δικαιώματά τους. Δεν βρίσκομαι εδώ για να πάρω εκδίκηση από τους Ταλιμπάν αλλά για να υπερασπιστώ το δικαίωμα όλων των παιδιών στην εκπαίδευση*», είπε η έφηβη που καταχειροκροτήθηκε από το ακροατήριο.

Ο Γενικός Γραμματέας του ΟΗΕ, Μπαν Γκι-μουν υπενθύμισε ότι περισσότερα από 57 εκατομμύρια παιδιά δεν έχουν τη δυνατότητα να φοιτήσουν ούτε καν στην πρωτοβάθμια εκπαίδευση. Τα περισσότερα από αυτά είναι κορίτσια και τα μισά ζουν σε εμπόλεμες ζώνες. Αναφερόμενος στις πρόσφατες επιθέσεις εναντίον εκπαιδευτικών ιδρυμάτων στο Πακιστάν και τη Νιγηρία, σημείωσε ότι «τα σχολεία πρέπει να γίνουν καταφύγια για όλα τα παιδιά, κορίτσια και αγόρια».

Η 16χρονη, που είναι υποψήφια για το Νόμπελ Ειρήνης, παρέδωσε στον Γενικό Γραμματέα του ΟΗΕ μια πρόταση που κυκλοφόρησε στο διαδίκτυο και συγκέντρωσε περισσότερες από 3 εκατομμύρια υπογραφές με αίτημα να χρηματοδοτηθούν από τις 193 χώρες-μέλη του Οργανισμού εκπαιδευτικά ιδρύματα, ώστε να διασφαλιστεί ότι όλα τα παιδιά θα έχουν πρόσβαση στην πρωτοβάθμια εκπαίδευση μέχρι το 2015.

**Πηγή στο διαδίκτυο:**

https://www.iefimerida.gr (*προσπέλαση 25/06/2024)*

Μαλάλα Γιουσαφζάι: Ενα παιδί, ένας δάσκαλος κι ένα βιβλίο μπορούν να αλλάξουν τον κόσμο.

**1α. Σε ποιο κειμενικό τύπο ανήκει το παραπάνω κείμενο: (κύκλωσε το σωστό)**

Α. αφηγηματικό Β. άρθρο Γ. επιχειρηματολογικό Δ. επιστολή

**1β. Μπορείς συνοπτικά να δικαιολογήσεις την επιλογή σου;**

**……………………………………………………………………………………………………………………………………………………………………………………………………………………………………**

**2. Ποιον άλλον τίτλο θα μπορούσες να δώσεις στο κείμενο;**

**…………………………………………………………………………………………………………………**

**3. Η Μαλάλα ήταν υποψήφια για το Νόμπελ (κύκλωσε το σωστό):**

α) Λογοτεχνίας

β) Χημείας

γ) Ιατρικής

δ) Ειρήνης

**4. Να γράψεις τις παρακάτω προτάσεις κάνοντας τις απαραίτητες αλλαγές, ώστε να έχουν πλήρες και κατανοητό νόημα.**

α. Οι γυναίκες να υφίστανται του κόσμου και τα κορίτσια εξακολουθούν διακρίσεις σε κάθε μέρος και βία.

α).…………………………………………………………………….……………………………………………………………………………………………………………………………………………………….

β. Η ισότητα των φύλων είναι δικαίωμα απαραίτητη βάση ανθρώπινο θεμελιώδες για έναν ειρηνικό και κόσμο και βιώσιμο.

β).…………………………………………………………………………………………………………………………………………………………………………………………………………………………....

**5. Να κυκλώσεις όσες από τις παρακάτω προτάσεις είναι σε ευθύ λόγο.**

α. «Είμαι εδώ για να μιλήσω για το δικαίωμα κάθε παιδιού στην εκπαίδευση», είπε η Μαλάλα.

β Η Μαλάλα ανέφερε ότι δεν βρισκόταν εκεί για να πάρει εκδίκηση.

γ. «Με πυροβόλησαν στο κεφάλι και νόμισαν ότι θα με κάνουν να σιωπήσω»,υποστήριξε η Μαλάλα.

δ. Η Μαλάλα ισχυρίστηκε πως θέλει να υπερασπιστεί το δικαίωμα όλων των παιδιών

στην εκπαίδευση.

**6. Από τις παρακάτω λέξεις που είναι γραμμένες με κεφαλαία γράμματα, μπορείς**

**αφαιρώντας ένα γράμμα να δημιουργήσεις μια νέα λέξη με διαφορετική σημασία;**

**Το νόημα της νέας λέξης να δηλώνει αυτό που περιγράφει η βοηθητική λέξη/ φράση στην παρένθεση.**

α. ΣΧΟΛΕΙΟ (παρατήρηση) …………………………………………………

β. ΠΑΙΔΕΙΑ (άτομα μικρής ηλικίας) ………………………………………...

γ. ΠΡΟΣΦΟΡΑ (ο τρόπος με τον οποίο μιλάει κάποιος) ……………………..

δ. ΣΤΡΟΦΗ (σίτιση, γεύμα) ………………………………………………….

**7. Η Μαλάλα είπε: «*ένα παιδί, …να αλλάξουν τον κόσμο», η δευτερεύουσα πρόταση «να αλλάξουν τον κόσμο»* τι είδος είναι; Επίλεξε το σωστό και αιτιολόγησετην απάντησή σου.**

α. χρονική πρόταση β. ειδική πρόταση γ. τελική πρόταση

δ. βουλητική πρόταση

Είναι……………………………………………………γιατί……………………………………………………………………………………………………………………………………………………………………

**8. Η Μαλάλα στην ομιλία της στη Συνέλευση των Νέων στην έδρα του ΟΗΕ λέει:**

**«…*με πυροβόλησαν… και νόμισαν ότι οι σφαίρες θα με κάνουν να σιωπήσω, όμως***

***απέτυχαν. Απ’ αυτή τη σιωπή ξεπήδησαν χιλιάδες φωνές»*. Mε τον όρο «φωνές» αναφέρεται στις:**

α) φωνές από το παιχνίδι των συμμαθητών και των συμμαθητριών της,

β) «φωνές-ενέργειες» για έναν δικαιότερο κόσμο για τα κορίτσια και τις γυναίκες,

γ) «φωνές-θρήνος» των γονιών της για το τραγικό γεγονός που της συνέβη,

δ) «φωνές χαράς», επειδή τα κορίτσια δεν πηγαίνουν σχολείο.

**9.«*Ένα παιδί, ένας δάσκαλος και ένα βιβλίο μπορούν να αλλάξουν τον κόσμο*».**

**Συμφωνείς ή διαφωνείς με τη Μαλάλα; Να υποστηρίξεις την άποψή σου αναφέροντας τουλάχιστον δύο επιχειρήματα.**

…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………